Комисија за спровођење јавног позива и утврђивање приоритета у суфинансирању активности на инвестиционом одржавању стамбених и стамбено-пословних зграда, у складу са чланом 6. Правилника о условима , начину и критеријумима бесповратног суфинансирања активности на инвестиционом одржавању стамбених и стамбено-пословних зграда на територији општине Топола, број:110-40/2018-05-III од 25.07.2018. године и Решењем о образовању Комисије број: 020-37/2020-05-II од 12.02.2020. године,објављује

**Јавни позив за суфинансирање инвестиционог одржавања стамбених и стамбено-пословних зграда**

1. **Предмет јавног позива**

Предмет јавног позива је додела средстава за суфинансирање активности на инвестиционом одржавању стамбених и стамбено-пословних зграда на територији општине Топола.

Општина Топола учествује у суфинансирању активности на инвестиционом одржавању стамбених и стамбено-пословних зграда по зонама.

1. **Учесници**

Учесници јавног позива могу бити стамбене и стамбено-пословне зграде на територији општине Топола обухваћене пописом улица по зонама које су законито изграђене у смислу важећих прописа.

1. **Средства за суфинансирање активности**

Средства за суфинансирање активности на инвестиционом одржавању стамбених и стамбено-пословних зграда на територији општине Топола обезбеђена су Одлуком о буџету општине Топола за 2021. годину (,,Службени гласник СО Топола,, број:14/2020).

1. **Документација**

Уз пријаву на јавни позив за доделу средстава, учесници конкурса прилажу:

1. Решење о регистрацији стамбене заједнице-стамбене и стамбено пословне зграде,

2. Извод из листа непокретности са копијом плана катастарске парцеле не старији од 6 месеци или изјаву да наведену документацију прибавља надлежни орган по службеној дужности-образац изјаве биће саставни део пријаве на јавни позив,

3. Оверен предмер и предрачун радова од стране стручног лица,

4. Решење о одобрењу извођења радова у складу са Законом,

1. Одлуку скупштине стамбене заједнице- стамбене и стамбено пословне зграде о усвајању годишњег програма одржавања заједничких делова зграде у којем су планирани радови и средства за извођење радова,
2. Оверену изјаву којом управник зграде потврђује да располаже осигураним финансијским средствима од стране власника посебних делова, а у складу са предмером и предрауном који је саставни део техничке документације.

**5. Подношење пријаве**

Пријаву на јавни позив подноси управник у име стамбене заједнице.

Пријаве се подносе у затвореној коверти, директно на писарници Општинске управе општине Топола или препорученом поштом на адресу Булевар Краља Александра I број 9, 34310 Топола са назнаком ,,Пријава за избор пројеката за бесповратно суфинансирање активности на инвестиционом одржавању стамбених и стамбено-пословних зграда на територији општине Топола.

Образац пријаве се може преузети са сајта општине Топола или на писарници Општинске управе општине Топола.

Непотпуне и неблаговремене пријаве Комисија неће разматрати.

**6. Рок за подношење пријаве**

Рок за подношење пријава са пратећом документацијом је 15 дана од дана објављивања јавног позива на званичној интернет страници општине Топола wwwtopola.rs и огласној табли Општинске управе општине Топола.

**7. Критеријуми за утврђивање листе приоритета**

Критеријуми за утврђивање листе приоритета утврђени су у члану 7. Правилника о условима, начину и критеријумима бесповратног суфинансирања активности на инвестиционом одржавању стамбених и стамбено-пословних зграда на територији општине Топола.

Листа приоритета се утврђује према броју додељених бодова.

1. **Рок за обавештење о резултатима јавног позива**

Преглед пристиглих пријава и утврђивање листе приоритета комисија спроводи у року од 3 дана од истека јавног позива која се објављује на званичној интернет страници општине Топола и огласној табли Општинске управе општине Топола.

На основу листе приоритета Председник општине доноси решење о учешћу у суфинансирању активности на инвестиционом одржавању стамбених и стамбено-пословних зграда

Против решења о учешћу у суфинансирању активности на инвестиционом одржавању стамбених и стамбено-пословних зграда учесник на јавном позиву може поднети жалбу Општинском већу општине Топола у року од 8 дана од дана објављивања на званичној интернет страници општине Топола и огласној табли Општинске управе општине Топола.

По правоснажности решења из члана 9. овог Правилника између управника стамбене заједнице - стамбене и стамбено пословне зграде и Председника општине закључује се Уговор којим се регулишу међусобна права и обавезе.

Ако управник стамбене заједнице- стамбене и стамбено пословне зграде не закључи уговор из става 1. овог члана, у року од 15 дана од дана пријема позива сматраће се да је стамбена зграда одустала од суфинансирања активности на инвестиционом одржавању стамбених и стамбено-пословних зграда и средства се додељују следећој стамбеној заједници- стамбеној и стамбено пословној згради на листи приоритета.

1. **Информације**

Додатне информације се могу добиту уOдељењу за комуналне делатности, грађевинско – урбанистичке, имовинско – правне и послове евиденција и управљања имовином Општинске управе општине Топола, на телефон: 6811-008, од 08,00 до 13,00 часова.

**Комисија за спровођење јавног позива**

**и утврђивање приоритета у**

**суфинансирању активности на инвестиционом одржавању стамбених и стамбено-пословних зграда**

**Број:360-4/2021-02**

**Дана: 14.05.2021.год.**

**Председник комисије**

**Ивана Блажић Шевић с.р.**